એટલું જ નહીં આ માટે નીતિન પટેલ અગ્રણીઓને આમંત્રિત પત્ર પણ લખશે. અને આ બેઠકમાં એસપીજીના આગેવાનો પણ હાજર રહેશે. સાથે જ ઊંઝા ઉમિયામાતા સંસ્થાન, કાગવડ ખોડલધામ જેવા પાટીદાર ટ્રસ્ટના આગેવાનો પણ હાજર રહેશે. નોંધનીય છે કે હાર્દિક પટેલે ખોડલધામના ટ્રસ્ટીઓને સરકાર સાથે વાટઘાટો કરવા અને તેમની માંગણી પર ચર્ચા કરવાની માંગ કરી હતી. જેના બાદ સરકાર દ્વારા આ બેઠકનું આયોજન કરવામાં આવ્યું છે. જો કે આ પહેલા પણ પાટીદારો અને સરકાર વચ્ચે અનેક બેઠકો થઇ ચૂકી છે જેના પરિણામો શૂન્ય જ આવ્યા છે. ત્યારે ચૂંટણી પહેલા થનારી આ બેઠકનું શું પરિણામ આવે છે તે હવે જોવાનું રહ્યું.